Niklas Kaul

Niklas Kaul (sündinud 11. veebruaril 1998 Mainzis) on Saksamaa kümnevõistleja, maailmameister. 

Ta alustas karjääri TuS Saulheimis, kus tegeles kergejõustiku ja käsipalliga  https://www.saulheim.de/empfang-des-u18-weltmeisters-niklas-kaul/ . 2009. aastal liitus ta USC Mainzi kergejõustikluklubiga. Noorteklassides võistles Kaul edukalt nii mitmevõistluses kui ka odaviskes. 2015. aasta noorte maailmameistrivõistlustel Calis püstitas ta kümnevõistluses noorte maailmarekordi 8002 punkti ning tuli Ludovic Bessoni ja Hans-Christian Hausenbergi ees maailmameistriks. Odaviskes võitis ta hõbemedali. 

2016. aasta juunioride maailmameistrivõistlustel Bydgoszczis võitis ta Maksim Andraloitsi ja Johannes Ermi ees kümnevõistluse kuldmedali juunioride maailmameistrivõistluste rekordiga 8162 punkti. 2017. aasta Euroopa juunioride meistrivõistlustel Grossetos võitis ta tulemusega 8435 punkti kuldmedali eestlaste Johannes Ermi ja Karel Tilga ees ning alistas 1982. aastast Torsten Vossile kuulunud juunioride maailmarekordi 8397 punkti.

Täiskasvanute tiitlivõistluste debüüdi tegi Kaul 2018. aasta Euroopa meistrivõistlustel Berliinis, kui pääses vigastatud Kai Kazmireki asemel starti ja oli 8220 punktiga Arthur Abele, Ilja Škurenjovi ja Vitali Žuki järel neljas.

2019. aasta Euroopa U23 meistrivõistlustel Gävles võitis ta kuldmedali võistluste rekordi 8572 punktiga. Maailmameistrivõistlustel Dohas püstitas Kaul isikliku rekordi 8691 punkti ja tuli Maicel Uibo ja Damian Warneri ees maailmameistriks. Seejuures oli ta esimese päeva järel 11. kohal, kuid tõusis teisel päeval pärast kettaheite, teivashüppe ja odaviske isiklikke rekordeid ning senise liidri Kevin Mayeri teivashüppes tulemuseta jäämist esimeseks.

Tokyo olümpiamängudel katkestas Kaul kümnevõistluse 400 meetri jooksu järel.

2022. aasta maailmameistrivõistlustel oli Kaul 8434 punktiga kuues. Euroopa meistrivõistlustel Münchenis kaotas ta teivashüppe järel liidrile, šveitslasele Simon Ehammerile enam kui 500 punktiga. Tänu headele tulemustele odaviskes ja 1500 meetri jooksus edestas ta kokkuvõttes šveitslast 77 punktiga ning tuli 8545 punktiga Ehammeri ja Janek Õiglase ees Euroopa meistriks.

2024. aasta Euroopa meistrivõistlustel Roomas sai Kaul 8547 punktiga neljanda koha. 2024. aasta suveolümpiamängudel Pariisis oli ta 8445 punktiga kaheksas.

2019. aastal valiti Kaul Saksamaa aasta meessportlaseks.

 Isiklikku 

Kauli perekonnas on teisigi kergejõustiklasi. Isa Michael on tulnud Saksamaa meistriks 400 meetri tõkkejooksus. Ema Stefanie on olnud Austria meister 400 meetri jooksus ja 800 meetri jooksus ning 400 meetri tõkkejooksus ning töötab kergejõustikutreenerina. Niklase noorem õde Emma on võistelnud noorteklassides mitmevõistluses.  https://www.european-athletics.com/news/things-you-might-not-know-about-niklas-kaul 

Ta on õppinud Johannes Gutenbergi Mainzi Ülikoolis füüsika- ja kehalise kasvatuse õpetajaks.  https://www.redbull.com/mea-en/niklas-kaul-viktoria-wolffhardt-study 

Isiklikud rekordid

 Mitmevõistlus 
Kümnevõistlus – 8691 punkti, 4. oktoober 2019, Doha

 Üksikalad 

Väljas
 Ala  Tulemus  Aeg  Koht 100 m jooks  11,16  15. august 2022   München Kaugushüpe  7.44  10. juuni 2024   Rooma Kuulitõuge  15.19  13. juuli 2019   Gävle Kõrgushüpe  2.11  4. august 2021   Tokyo 400 m jooks  47,87  15. august 2022   München 110 m tõkkejooks  14,17  20. mai 2024   Mannheim Kettaheide  49.89  11. juuni 2024   Rooma Teivashüpe  5.00  3. oktoober 2019   Doha Odavise  79.05  3. oktoober 2019   Doha 1500 m jooks  4.10,04  16. august 2022   München
Sees
 Ala  Tulemus  Aeg  Koht 60 m jooks  8,24  3. veebruar 2019   Frankfurt Kuulitõuge  13.23  21. jaanuar 2018   Ludwigshafen Kõrgushüpe  1.90  21. veebruar 2016   Dortmund Teivashüpe  5.00  3. veebruar 2019   Frankfurt

Allikas: Rahvusvaheline Kergejõustikuliit

 Viited 

Välislingid



Kategooria:Saksamaa kümnevõistlejad
Kategooria:Sündinud 1998